jokes за Чалга
Един катаджия спрял автомобил за проверка:
- Сержант Иванов! Моля, документите на колата!
Шофьорът ги дал - всичко било точно. Проверката продължила:
- Пожарогасител?
- Ето го!
- Аптечка?
- Налице!
- Триъгълник?
- Имам, разбира се!
Проверяващият се затюхкал:
- Оффф... Какъв си ми изряден! Няма за какво
да те глобя! Добре, бе, а - радио имаш ли?
Водачът се озадачил:
- Да, ама и това ли се изисква вече?...
- Не се обяснявай! Хващаш ли станции с чалга?
- Ами, хващам, ама нещо не Ви разбирам идеята...
- Пускай на макс!
- Ама, защо...
- Пускай ти казвам!
И така, шофьорът пуснал някакъв мазен кючек и надул яко звука!
Тогава катаджията почнал да щрака с пръсти, да се тресе целия и да припява:
- Оп-са! Оп-са!
Водачът загубил и дума и гледал като гръмнат!
А оня му се скарал:
- Какво се пулиш, бе? Айде, лепи ми бързо на челото една стотачка!